CELEX: 22021D1846
Language: lv
Date: 2021-10-13 00:00:00
Title: ĀKK un ES Vēstnieku komitejas LĒMUMS Nr. 2/2021 (2021. gada 13. oktobris), ar kuru sniedz apstiprinājumu Lauksaimniecības un lauku sadarbības tehniskā centra (CTA) direktoram par Centra 2020. finanšu gada budžeta izpildi [2021/1846]

22.10.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 376/3
               
            
         ĀKK UN ES VĒSTNIEKU KOMITEJAS LĒMUMS Nr. 2/2021
         (2021. gada 13. oktobris),
         ar kuru sniedz apstiprinājumu Lauksaimniecības un lauku sadarbības tehniskā centra (CTA) direktoram par Centra 2020. finanšu gada budžeta izpildi [2021/1846]
         ĀKK UN ES VĒSTNIEKU KOMITEJA,
         ņemot vērā Partnerattiecību nolīgumu starp Āfrikas, Karību jūras reģiona un Klusā okeāna valstu grupas locekļiem, no vienas puses, un Eiropas Kopienu un tās dalībvalstīm, no otras puses (1), un jo īpaši tā III pielikuma 2. panta 6. punktu,
         ņemot vērā ĀKK un ES Vēstnieku komitejas Lēmumu Nr. 2/2020 (2020. gada 4. decembris) grozīt ĀKK un ES Vēstnieku komitejas Lēmumu Nr. 3/2019 pieņemt pārejas posma pasākumus, ievērojot ĀKK un ES partnerattiecību nolīguma 95. panta 4. punktu (2),
         ņemot vērā ĀKK un ES Vēstnieku komitejas Lēmumu Nr. 5/2013 (2013. gada 7. novembris) par Lauksaimniecības un lauku sadarbības tehniskā centra (CTA) statūtiem (3) un jo īpaši minētā lēmuma pielikuma 4. panta 2. punktu,
         ņemot vērā ĀKK–EK Vēstnieku komitejas Lēmumu Nr. 3/2006 (2006. gada 27. septembris) par Lauksaimniecības un lauku sadarbības tehniskā centra (CTA) finanšu noteikumiem (4), jo īpaši tā 26. panta 5. punktu,
         ņemot vērā Lauksaimniecības un lauku sadarbības tehniskā centra finanšu pārskatus par 2020. finanšu gadu, kurš beidzās 2020. gada 31. decembrī,
         ņemot vērā revidentu ziņojumus par finanšu pārskatiem par 2020. finanšu gadu,
         ņemot vērā to, ka Centra valde ir apstiprinājusi Lauksaimniecības un lauku sadarbības tehniskā centra finanšu pārskatus par 2020. finanšu gadu, pamatojoties uz revīzijas ziņojuma izskatīšanu,
         tā kā:
         
                     (1)
                  
                  
                     Centra ieņēmumi 2020. finanšu gadā sastāvēja galvenokārt no Eiropas Attīstības fonda ieguldījumiem, kas bija 13 833 000 EUR no kopējās summas 15 279 000 EUR apmērā.
                  
               
                     (2)
                  
                  
                     Direktors Centra budžetu 2020. finanšu gadā kopumā ir izpildījis tā, ka būtu jāsniedz direktoram minētā budžeta izpildes apstiprinājums,
                  
               IR PIEŅĒMUSI ŠO LĒMUMU.
         
            Vienīgais pants
            Komiteja, pamatojoties uz revidentu ziņojumu un finanšu pārskatiem par attiecīgo finanšu gadu, ar šo sniedz Lauksaimniecības un lauku sadarbības tehniskā centra direktoram apstiprinājumu par Centra 2020. finanšu gada budžeta izpildi.
         
         
            Briselē, 2021. gada 13. oktobrī
            
               
                  ĀKK un ES Vēstnieku komitejas vārdā –
               
               
                  priekšsēdētājs
               
               Iztok JARC
            
         
         
            (1)  OV L 317, 15.12.2000., 3. lpp.
         
         
            (2)  OV L 420, 14.12.2020., 32. lpp.
         
         
            (3)  OV L 309, 19.11.2013., 50. lpp.
         
         
            (4)  OV L 350, 12.12.2006., 1. lpp.